open-index/open-wikipedia-markdown huggingface dataset:
ოჰანგვენის რეგიონი

**ოჰანგვენის რეგიონი** () — ნამიბიის 14 ადმინისტრაციული რეგიონიდან ერთ-ერთი, რომელიც მდებარეობს მის უკიდურეს ჩრდილოეთში, ანგოლასთან სახელმწიფო საზღვრის გასწვრივ. ფართობი შეადგენს 10 703 კმ²-ს, ხოლო 2011 წლის აღწერის მიხედვით მოსახლეობის რაოდენობაა 245 446 ადამიანი. რეგიონის ადმინისტრაციული ცენტრია — ქალაქი ეენჰანა (მოსახლეობა — დაახლოებით 3,5 ათასი ადამიანი).

## გეოგრაფია 
რეგიონის ტერიტორია წარმოადგენს ხშირი ბალახით დაფარულ სავანას.

## მოსახლეობა 
რეგიონის მოსახლეობის დიდ უმრავლესობას წარმოადგენს ოვამბოს ტომის ხალხი. ქალების რაოდენობა მნიშვნელოვნად სჭარბობს მამაკაცების რაოდენობას (თანაფარდობა დაახლოებით 83:100). სიცოცხლის საშუალო ხანგრძლივობა ოჰანგვენის რეგიონში საკმაოდ დაბალია: მამაკაცებისთვის 43 წელი, ქალებისთვის ეს მაჩვენებელი შეადგენს 45 წელს.

## ადმინისტრაციული დაყოფა 
ადმინისტრაციული თვალსაზრისით ოჰანგვენის რეგიონი იყოფა 11 ოლქად:
* Eenhana
* Endola
* Engela
* Epembe
* Ohangwena
* Okongo
* Omundaungilo
* Ondobe
* Ongenga
* Oshikango
* Oshikunde (შეიქმნა 2013 წელს)

## ეკონომიკა 
ეკონომიკის თვალსაზრისით ოჰანგვენის რეგიონი წარმოადგენს ტიპურ, ექსტენსიურად განვითარებად სასოფლო-სამეურნეო რეგიონს. ჯერ კიდევ მაშინ, როდესაც სამხრეთ-დასავლეთი აფრიკა იმყოფებოდა სამხრეთ აფრიკის რესპუბლიკის კონტროლ ქვეშ, რეგიონის ტერიტორიაზე ანგოლის საზღვართან გაყვანილი იქნა თანამედროვე ავტოგზები.

## სქოლიო
კატეგორია:ნამიბიის რეგიონები
Franchi SPAS-12

**Franchi SPAS-12** () — სამხედრო საფანტი, რომელიც წარმოებულია იტალიური იარაღების კომპანია Franchi-ს მიერ 1971 წლიდან 2000 წლამდე. 2000 წელს წარმოება სრულიად შეჩერდა ახალი, გაუმჯობესებული SPAS-15-ის გამო. თუმცა, 2005 წელს ასევე შეჩერდა SPAS-15-ის წარმოება, რის გამოც ამჟამად არ იწარმოება SPAS საფანტები. SPAS-12 არის ორ რეჟიმიანი საფანტი, რეგულირებადი არის როგორც ნახევარ-ავტომატური და ჩატუმბვის რეჟიმით. SPAS-12 გაყიდული იყო შეიარაღებულ ძალებში და პოლიციაში.

## რესურსები ინტერნეტში 
* Franchi SPAS-12 Semi-Automatic Pump-Action Combat Shotgun (1979)
* IMFDB - Franchi SPAS-12
* Franchi SPAS12 Shotgun
* Guns.com - SPAS-12 

კატეგორია:ცეცხლსასროლი იარაღები
კატეგორია:იარაღიები ანბანის მიხედვით
ოშიკოტოს რეგიონი

**ოშიკოტოს რეგიონი** () — ნამიბიის 14 ადმინისტრაციული რეგიონიდან ერთ-ერთი. მდებარეობს ქვეყნის ჩრდილოეთ ნაწილში. ფართობი შეადგენს 38 653 კმ²-ს, ხოლო 2011 წლის აღწერის მიხედვით მოსახლეობის რაოდენობაა 181 973 ადამიანი. 2008 წლის აგვისტომდე რეგიონის ადმინისტრაციული ცენტრი იყო მეშახტეთა ქალაქი ცუმები, შემდეგ — ქალაქი ომუტია.

## მოსახლეობა 
ოშიკოტოს რეგიონის მოსახლეობის დიდ უმრავლესობას წარმოადგენს ოვამბოს და ჰერეროს ტომის ხალხი. უკანასკნელ წლებში რეგიონში შეიმჩნევა მოსახლეობის რაოდენობის მნიშვნელოვანი ზრდა.

## ადმინისტრაციული დაყოფა 
ადმინისტრაციული თვალსაზრისით ოჰანგვენის რეგიონი იყოფა 11 ოლქად:
* Eengodi
* Guinas
* Okankolo
* Olukonda
* Omuntele
* Omuthiyagwiipundi
* Onayena
* Oniipa
* Onyaanya
* Tsumeb
* Nehale lyaMpingana

## ეკონომიკა 
რეგიონის ჩრდილოეთით ეკონომიკის საფუძველია მიწადმოქმედება, ხოლო სამხრეთში — სამთომომპოვებული მრეწველობა (სპილენძი) და მეცხოველეობა.

## სქოლიო
კატეგორია:ნამიბიის რეგიონები
ომაჰეკეს რეგიონი

**ომაჰეკეს რეგიონი** () — ნამიბიის 14 ადმინისტრაციული რეგიონიდან ერთ-ერთი, რომელიც მდებარეობს მის უკიდურეს აღმოსავლეთში, ბოტსვანის სახელმწიფო საზღვართან. ფართობი შეადგენს 84 612 კმ²-ს, ხოლო 2011 წლის აღწერის მიხედვით მოსახლეობის რაოდენობაა 71 233 ადამიანი. რეგიონის ადმინისტრაციული ცენტრია — ქალაქი გობაბისი.

## გეოგრაფია 
ომაჰეკეს რეგიონი მდებარეობს კალაჰარის უდაბნოს უშუალო სიახლოვეს და წარმოადგენს ერთფეროვან ლანდშაფტს: უკიდეგანო, ბალახით დაფარულ ველს, აკაციის და ცერცვეკალის ბუჩქებით. ზღვის დონიდან უმაღლესი წერტილია — ომიტარაბერგის მთა (1625 მეტრი), რომელიც მდებარეობს სოფელ ომიტარიდან ჩრდილოეთით.

## ისტორია 
ომაჰეკეს რეგიონი ჰერეროს ტომის ხალხის სამშობლოა. 1904 წელს მათი გერმანიის კოლონიალური ხელისუფლების წინააღმდეგ ამბოხების დროს, ვატერბერგთან ბრძოლაში ამბოხებულთა ძირითადი ძალების განადგურების შემდეგ, გადარჩენილი ჰერეროს ხალხი თავშესაფრის იმედად ომაჰეკეს ტერიტორიის გავლით გაიქცა დიდი ბრიტანეთის ბეჩუანალენდში. რადგანაც გერმანული ჯარი წყალთან სიახლოვეს არ უშვებდა ჰერეროს ხალხს, მათი დიდი რაოდენობის წარმომადგენელი წყურვილისგან დაიღუპა გზაში. ბევრი მეცნიერის მიერ ეს მოვლენები განიხილება, როგორც პირველი გენოციდი ХХ საუკუნის ისტორიაში.

## ადმინისტრაციული დაყოფა 
ადმინისტრაციული თვალსაზრისით ოჰანგვენის რეგიონი იყოფა 7 ოლქად:
* Aminuis
* Epukiro
* Gobabis
* Kalahari
* Otjinene
* Otjombinde
* Steinhausen

## სქოლიო
კატეგორია:ნამიბიის რეგიონები
ოჩოსონდიუპის რეგიონი

**ოჩოსონდიუპის რეგიონი** () — ნამიბიის 14 ადმინისტრაციული რეგიონიდან ერთ-ერთი. ფართობი შეადგენს 105 185 კმ²-ს, ხოლო 2011 წლის აღწერის მიხედვით მოსახლეობის რაოდენობაა 143 903 ადამიანი. რეგიონის ადმინისტრაციული ცენტრია — ქალაქი ოჩივარონგო.

## გეოგრაფია 
რეგიონი მდებარეობს ქვეყნის ჩრდილო-აღმოსავლეთ ნაწილში, გარდამავალ კლიმატურ ზონაში ცენტრალური ნამიბიის უდაბნოს რეგიონებსა და ჩრდილოეთის ტროპიკულ რეგიონებს შორის. რეგიონის უმაღლესი წერტილია — ზღვის დონიდან 2340 მეტრი ომატაკოს მთებში.

## ადმინისტრაციული დაყოფა 
ადმინისტრაციული თვალსაზრისით ოჩოსონდიუპის რეგიონი იყოფა 7 ოლქად:
* Grootfontein
* Okahandja
* Okakarara
* Omatako
* Otavi
* Otjiwarongo
* Tsumkwe

## ეკონომიკა 
ოჩოსონდიუპის რეგიონის ეკონომიკის საფუძველია სამთომომპოვებელი მრეწველობა.

## ღირსშესანიშნაობები 
* ოჩოსონდიუპის რეგიონის ტერიტორიაზე მდებარეობს როდესმე დედამიწაზე ადრე ნაპოვნ მეტეორიტებს შორის ყველაზე უფრო დიდი მეტეორიტი — ჰობა. ამ ძირითადად რკინისაგან შემდგარი კოსმოსური სტუმრის ასაკი, მეცნიერების აზრით, შეადგენს 190-დან 410 მილიონ წლამდე, წონა — 50-60 ტონამდე. დედამიწაზე მეტეორიტი დაეცა დაახლოებით 80 ათასი წლის წინ.
* გამოქვაბული დრახენჰაუხლოხი.

## სქოლიო
კატეგორია:ნამიბიის რეგიონები
ალბანეთის ვილაიეთი

პერიოდის ალბანური დამწერლობის ნიმუში]]
**ალბანეთის ვილაიეთი** (ძვ. თურქ. ولاية ارناود, Вилаят-я Arnavid) — წარმოიქმნა, როგორც ვილაიეთი ოსმალეთის იმპერიაში.  მოიცავდა ოსმალთა იმპერიის დასავლეთ ნაწილს, ბალკანეთის ნახევარკუნძულის დასავლეთით ადრიატიკის ზღვის სანაპიროს. ის მოიცავდა ეთნიკური ალბანელების 4 რეგიონს: კოსოვო, სკუტარი, მანასტირი და იანინა. დროდადრო მასში შედიოდა, აგრეთვე, სალონიკის ვილაიეთი. ეს ფაქტი დადასტურდა 1912 წელს, თუმცა საბოლოოდ, ალბანეთის ვილაიეთის შექმნის გეგმები ჩაიშალა ბალკანეთის პირველი ომის დროს ალბანეთის განადგურებასთან ერთად.

## ლიტერატურა
*ბალკანეთის საზოგადოება 1804-1912 წწ.
*ალბანეთი 1908-1912წწ. 
*ისტორიის დოკუმენტები 
*ალბანეთი
*ალბანეთის ისტორიული სიმბოლოები

კატეგორია:ალბანეთი
კჰომასის რეგიონი

**კჰომასის რეგიონი** (, *ჰოტენტოტურ ენებზე — ბორცვებიანი ქვეყანა*) — ნამიბიის 14 ადმინისტრაციული რეგიონიდან ერთ-ერთი, რომელიც მდებარეობს მის შუაგულ ცენტრში და მოიცავს ნამიბიის დედაქალაქ ვინდჰუკს. ფართობი შეადგენს 37 007 კმ²-ს, ხოლო 2011 წლის აღწერის მიხედვით მოსახლეობის რაოდენობაა 342 141 ადამიანი, რაც შეადგენს ქვეყნის მთლიანი მოსახლეობის დაახლოებით 16 %-ს. რეგიონის ადმინისტრაციული ცენტრია — ქალაქი ვინდჰუკი.

კჰომასის რეგიონი დედაქალაქ ვინდჰუკთან ერთად — ქვეყნის პოლიტიკური, ეკონომიკური, საგანმანათლებლო და სატრანსპორტო ცენტრია.

## გეოგრაფია 
გეოგრაფიული თვალსაზრისით, კჰომასის რეგიონის მნიშვნელოვანი ნაწილი წარმოადგენს კჰომასის პლატოს, რომლის სიახლოვესაც, ვინდჰუკიდან აღმოსავლეთით და სამხრეთ-აღმოსავლეთით, მდებარეობს აუის და ეროსის მთების ქედები. დედაქალაქიდან ჩრდილო-დასავლეთით მდებარეობს დაან-ვილჯუნის ნაკრძალი, რომელსაც ხშირად სტუმრობენ ვინდჰუკის მაცხოვრებლები და ტურისტები.

## მოსახლეობა 
კჰომასის რეგიონი ერთ-ერთი ყველაზე უფრო მჭიდროდ დასახლებული რეგიონია ნამიბიაში.

## ადმინისტრაციული დაყოფა 
ადმინისტრაციული თვალსაზრისით კჰომასის რეგიონი იყოფა 10 ოლქად:
* John Pandeni
* Katutura Central
* Katutura East
* Khomasdal North
* Moses ǁ Garoëb
* Samora Machel
* Tobias Hainyeko
* Windhoek West
* Windhoek East
* Windhoek Rural

## სქოლიო
კატეგორია:ნამიბიის რეგიონები
ესტონეთის ფაუნა

[მინი|[ევროპული შველი, ესტონეთში ყველაზე გავრცელებული ჩლიქოსანია.]]
ესტონეთი არის ბალტიის ზღვის სანაპიროზე მდებარე პატარა ტყიანი ქვეყანა. ის არის პალეარქტიკის ეკოზონის და ზომიერი ჩრდილოეთ ატლანტიკური საზღვაო ეკორეგიონის ნაწილი.

ფიტოგეოგრაფიული თვალსაზრისით ესტონეთი მოქცეულია ცირკუმბორეალურ რეგიონსა და ბორეალურ სამეფოს შორის. ბუნების მსოფლიო ფონდის მიხედვით ესტონეთი ეკუთვნის მცირე შერეული ტყეების ეკორეგიონს.

ესტონეთის მცირე მოსახლეობა და დიდი ტყის მასივები სხვა ცხოველებთან ერთად გადარჩენის საშუალებას აძლევს ისეთ სახეობებსაც როგორიცაა: ფოცხვერი, გარეული ღორი, მურა დათვი და ლოსი. ითვლება, რომ ესტონეთის ტერიტორიაზე დაახლოებით 200 მგელი ცხოვრობს. ესტონეთში გავრცელებულია ისეთი იშვიათი ზღვის ფრინველები როგორიცაა: ციმბირული გაგა (Polysticta stelleri), მცირე თეთრ-გულა ბატი (Anser erythropus) და შავ-კუდა ლიმოსა (Limosa limosa). ხმელეთზე ცხოვრობენ ისეთი ფრინველები როგორიცაა: გოჭა (Gallinago media), ღალღა (Crex crex) და ევროპული ყაპყაპი (Coracias garrulus). დიდი მტაცებელი ფრინველებიდან გავრცელებულია მყივანი არწივი. ესტონეთსს აქვს ხუთი ეროვნული პარკი, მათში უდიდესია ლაჰემაი. 

## უხერხემლო ცხოველები 
ქვემოთ მოცემულია უხერხემლო ცხოველების რაოდენობა ჯგუფების მიხედვით.

## რესურსები ინტერნეტში 
* Photos of Estonian Wildlife

## სქოლიო 
კატეგორია:ესტონეთის ფაუნა
სოფლის მეურნეობა ესტონეთში

მინი|ფერმა ესტონეთში.
**სოფლის მეურნეობამ ესტონეთში** კოლექტიური მეურნეობის და საბჭოთა მეურნეობებისს გაუქმების შემდეგ მნიშვნელოვანი განვითარება განიცადა.

## ისტორია 
1991 წელს სამუშაო ძალის დაახლოებით 12 % სოფლის მეურნეობაში იყო დასაქმებული და ესტონეთის მთლიანი შიდა პროდუქტის 15,4 %-ს ქმნიდა. ესტონეთს აქვს დაახლოებით 1,3 მილიონი ჰექტარი სასოფლო სამეურნეო მიწა საიდანაც 1 მილიონი სახნავია. საბჭოთა პერიოდში სახნავი მიწის რაოდენობა დაახლოებით 405 000 ჰექტრამდე შემცირდა. კოლექტივიზაციამ 1940-იანებში და 1950-იანებში ესტონეთის სოფლის მეურნეობას ბევრი პრობლემები მოუტანა. მიუხედავად ამისა ესტონეთში სოფლის მეურნეობა უფრო ნაყოფიერი იყო ვიდრე საბჭოთა კავშირის სხვა ქვეყნების საშუალო მაჩვენებელი. 1990 წელს ქვეყანაში იყო 221 კოლექტივი და 117 სახელმწიფო ფერმა, თითოეული დაახლოებით 350-400 მუშით. მეურნეობების შინაური საქონელის საშუალო რაოდენობა იყო 1900 მსხვილი რქოსანი საქონელი და 2500 ღორი. ესტონეთი სხვა საბჭოთა რესპუბლიკებში რძის და ხორცის სიდიდით მეორე ექსპორტიორი იყო. სოფლის მეურნეობა ასევე წარმოადგენდა საკვები პროდუქტების გადამამუშავებელი ინდუსტრიის კარგ საფუძველს.

ესტონეთის სოფლის მეურნეობაში რეფორმები 1989 წელს პირადი ფერმის კანონის მიღებით დაიწყო. კანონი ფიზიკურ პირებს აძლევდა უფლებას დასამუშავებლად მიეღოთ 15 ჰექტარი მიწა. მიწა მემკვიდრეობით გადაეცემოდათ, თუმცა არ შეეძლოთ გაეყიდათ ან შეეძინათ. კანონის მიღებიდან 6 თვეში დაახლოებით 2000 ახალი ფერმერი დარეგისტრირდა, ხოლო წელიწადში კიდევ დაახლოებით 3500. 1991 წელს ფერმერებს მიწის სრული ფლობის უფლება მიეცათ, ამან მათი რაოდენობა წლიურად 7200-ით გაზარდა. 1993 წლისთავის ჯამში 8781 ახალი ფერმა იყო, რომელიც დაახლოებნით 225 000 ჰექტარ მიწას ამუშავებდნენ.

ინდივიდუალური ფერმების შექმნის პარალელურად ბევრი კოლექტიური ფერმა დაიშალა. გაიზარდა კორუფციის და ფერმების აღჭურვილობების სპონტანური პრივატიზაციის შემთხვევები. ესტონეთის ზოგიერთი წარმატებული ფერმა კოოპერატივად გადაკეთდა. მიუხედავად წარმატებული სოფლის მეურნეობისა საკუთარი მოწეული მოსავლის წვლილი მაინც დიდ წილს იკავებს. ესტონეთში ნაწარმოები საკვების დაახლოებით 20 % საკუთარი მოხმარებისთვის არის მოყვანილი.

## რესურსები ინტერნეტში 
*Country studies

## სქოლიო 
კატეგორია:ესტონეთის ეკონომიკა
კატეგორია:სოფლის მეურნეობა ქვეყნების მიხედვით
ჰარდაპის რეგიონი

**ჰარდაპის რეგიონი** () — ნამიბიის 14 ადმინისტრაციული რეგიონიდან ერთ-ერთი. ფართობი შეადგენს 109 651 კმ²-ს, ხოლო 2011 წლის აღწერის მიხედვით მოსახლეობის რაოდენობაა 79 507 ადამიანი, რაც შეადგენს ქვეყნის მთლიანი მოსახლეობის დაახლოებით 16 %-ს. რეგიონის ადმინისტრაციული ცენტრია — ქალაქი მარიენტალი.

## გეოგრაფია 
ჰარდაპის რეგიონი მდებარეობს ქვეყნის სამხრეთ ნაწილში და გადაჭიმულია ატლანტის ოკეანიდან ბოტსვანის სახელმწიფო საზღვრამდე. თავისი დასახელება რეგიონმა მიიღო აქვე მომდინარე მდინარე ფიშზე მდებარე ნამიბიაში უდიდესი ჰარდაპის კაშხლის გამო. ჰარდაპის რეგიონის სამხრეთით მდებარეობს კარასის რეგიონი, ჩრდილოეთით — კჰომასის რეგიონი, ომაჰეკეს რეგიონი და ერონგოს რეგიონი.

რეგიონის სანაპირო და მისი აღმოსავლეთი ტერიტორიის უდიდესი ნაწილი უკავია ნამიბის უდაბნოს. ნამიბის უდაბნოს აღმოსავლეთით მდებარეობს ტირასის და ნაუკლუფტის მთების ქედები, რომლებიც სამხრეთაფრიკული დიდი საფეხურის ნაწილია. ჰარდაპის რეგიონის ყველაზე უფრო მაღალი წერილი მდებარეობს ლოზბერგის მთაზე, ზღვის დონიდან 1976 მეტრ სიმაღლეზე, რეგიონის დასავლეთ ნაწილში. რეგიონის მთელ ტერიტორიაზე, ჩრდილო-აღმოსავლეთიდან სამხრეთ-დასავლეთისკენ, მიედინება მდინარე ფიში, რომელიც რწყავს უდაბნოს მიწებს და შედეგად მას ქმნის მეცხოველეობისთვის გამოსაყენებლად. ჰარდაპის რეგიონის აღმოსავლეთის ზეგნებზე მდებარეობს სავანა. აღმოსავლეთის მიმართულებით კლიმატი უფრო მეტად მშრალია, რომელზეც გავლენას ახდენს კალაჰარის უდაბნო.

ჰარდაპის რეგიონში მდებარეობს ნამიბ-ნაუკლუფტის ეროვნული პარკი, რომელიც 2009 წლიდან შედის ნამიბ-ჩონჩხების ნაპირის ეროვნული პარკის შემადგენლობაში. აქ ასევე შეიძლება ვნახოთ ბუნების ისეთი ღირსშესანიშნაობები, როგორებიცაა სოსუსფლეი და სესრიმ-კანიონი.

## დასახლებული პუნქტები 
რეგიონის ადმინისტრაციული ცენტრია — ქალაქი მარიენტალი, მდებარეობს მდინარე ფიშის კაშხლის ქვემოთ. დიდი ქალაქებია — რეჰობოთი, გიბეონი და რეჰობოთის ბასტერების კომპაქტური დასახლების რაიონი.

## ადმინისტრაციული დაყოფა 
ადმინისტრაციული თვალსაზრისით ჰარდაპის რეგიონი იყოფა 8 ოლქად:
* Aranos (შეიქმნა 2013 წელს)
* Daweb (შეიქმნა 2013 წელს)
* Gibeon
* Mariental Rural
* Mariental Urban
* Rehoboth Rural
* Rehoboth Urban East
* Rehoboth Urban West

## სქოლიო
კატეგორია:ნამიბიის რეგიონები
ერონგოს რეგიონი

**ერონგოს რეგიონი** () — ნამიბიის 14 ადმინისტრაციული რეგიონიდან ერთ-ერთი. მდებარეობს ქვეყნის დასავლეთ ნაწილში, ნამიბიის ატლანტის ოკეანის სანაპიროს ცენტრში. ფართობი შეადგენს 63 579 კმ²-ს, ხოლო 2011 წლის აღწერის მიხედვით მოსახლეობის რაოდენობაა 150 809 ადამიანი. რეგიონის ადმინისტრაციული ცენტრია — ქალაქი სვაკოპმუნდი,

## გეოგრაფია 
[thumb|left|[ერონგოს მთები]]
რეგიონს დასახელება მისცა აქ მდებარე ერონგოს მთებმა. რეგიონის ტერიტორიის მნიშვნელოვანი ნაწილი, მისი ატლანტის ოკეანის სანაპიროს გასწვრივ, უკავია ჩონჩხების ნაპირს. სვაკოპმუნდის სიახლოვეს, ეგრეთ წოდებულ *სელაპების კონცხზე*, შესაძლებელია მთელი წელიწადი დავაკვირდეთ ამ ცხოველების დიდ კოლონიას. ცივი ბენგელის ნაკადის გამო ერონგოს რეგიონის სანაპირო წყლები მდიდარია თევზით.

## დასახლებული პუნქტები 
[thumb|left|რეგიონის ადმინისტრაციული ცენტრი [სვაკოპმუნდი]]
[thumb|right|რეგიონის ყველაზე დიდი ქალაქი [უოლფიშ-ბეი]]
ერონგოს რეგიონი ქვეყნის ერთ-ერთი ყველაზე უფრო მეტად დასახლებული რეგიონია ქვეყანაში. აქ ასევე მდებარეობს ნამიბიის ყველაზე დიდი საოკეანო პორტი — უოლფიშ-ბეი. ქალაქის ამ აგლომერაციის ჩრდილოეთით და სამხრეთით და სანაპიროდან კონტინენტის სიღრმეში მდებარეობს უდაბნო. სხვა დიდი ქალაქებია — ომარურუ, არანდისი, უსაკოსი, კარიბიბი, ჰენტის-ბეი.

## ადმინისტრაციული დაყოფა 
ადმინისტრაციული თვალსაზრისით ერონგოს რეგიონი იყოფა 7 ოლქად:
* Arandis
* Dâures
* Karibib
* Omaruru
* Swakopmund
* Walvis Bay Rural
* Walvis Bay Urban

## სქოლიო
კატეგორია:ნამიბიის რეგიონები
ზამბეზის რეგიონი

**ზამბეზის რეგიონი** () (*2013 წლის 8 აგვისტომდე **კაპრივი*** ()) — ნამიბიის 14 ადმინისტრაციული რეგიონიდან ერთ-ერთი. მდებარეობს კაპრივის ზოლის აღმოსავლეთ ნაწილში, რის გამოც მიიღო თავისი დასახელება. ფართობი შეადგენს 14 528 კმ²-ს, ხოლო 2011 წლის აღწერის მიხედვით მოსახლეობის რაოდენობაა 90 596 ადამიანი. რეგიონის ადმინისტრაციული ცენტრია — ქალაქი კატიმა-მულილო.

## ისტორია 
ტერიტორიის ნაწილის გადაცემა, რომელიც იძლეოდა სამხრეთ-დასავლეთ აფრიკაში გერმანიის პროტექტორატიდან მდინარე ზამბეზიმდე შეღწევას და ამავდროულად დიდი ბრიტანეთის „სესილია როდსის“ სამხრეთაფრიკული კომპანიის ექსპანსიის შეზღუდვას პორტუგალიური ანგოლის ტერიტორიაზე, გათვალისწინებული იყო ზიმბაბვეს შეთანხმებით, მაგრამ „კაპრივის ზოლის“ ფაქტობრივი მიერთება შედგა მხოლოდ 1891 წელს. „კაპრივის ზოლმა“ თავისი სახელწოდება მიიღო 1889—1895 წლებში გერმანიის იმპერიის ყოფილი კანცლერის — ლეო ფონ კაპრივის გვარისგან.

„კაპრივის ზოლის“ გამოყოფამ შედეგად მოიტანა ლოზის (ბაროტსე) ხალხის ეთნიკური ტერიტორიის გახლეჩა, რომლის დიდი ნაწილი დარჩა ბაროტსელენდში, რომელიც 1885 წლიდან გახდა დიდი ბრიტანეთის პროტექტორატი და მოგვიანებით ბრიტანელების მიერ ჩართული იქნა მათსავე პროტექტორატში — ჩრდილოეთი როდეზია. ზამბიის რესპუბლიკისთვის დამოუკიდებლობის მიცემის დროს ლოზის ხალხის წარმომადგენლები რამდენიმეჯერ გამოვიდნენ მოთხოვნით „კაპრივის ზოლის“ აღმოსავლეთი ნაწილის ზამბიისთვის გადაცემის თაობაზე, მაგრამ სამხრეთ აფრიკის რესპუბლიკის ხელისუფლება უარს ამბობდა განეხილა ეს წინადადება.

1968 წელს, სამხრეთ აფრიკის რესპუბლიკის ხელისუფლებამ აპართეიდის პოლიტიკის ფარგლებში სამხრეთ-დასავლეთ აფრიკაში შექმნა 11 ეთნიკური ჰოუმლენდი. ამასთან, «კაპრივის ზოლის» დასავლეთი ნაწილი ჩართული იქნა კავანგოლენდის ჰოუმლენდის შემადგენლობაში, ხოლო აღმოსავლეთმა ნაწილმა შეადგინა აღმოსავლეთ კაპრივის ჰოუმლენდი.

1977 წელს აღმოსავლეთ კაპრივის ჰოუმლენდმა მიიღო შიდა თვითმმართველობა, როგორც «კაპრივის სახელმწიფო», შეიქმნა საკანონმდებლო კრება და მთავრობა, დაწესდა გერბი და დროშა. «კაპრივის სახელმწიფოს» დროშა გახდა სიგანეში ოთხი თანაბარი ზოლი — შავი, თეთრი, ცისფერი და მწვანე, თეთრ და ცისფერ ზოლზე გამოხატული იყო ერთმანეთისკენ მიმართული, თავაწეული ხორთუმებით ურთიერთგადახვეული ორი შავი სპილო.

1990 წელს ნამიბიის რესპუბლიკის დამოუკიდებლობის გამოცხადების დროს კავანგოს და კაპრივის სახელმწიფოები შეყვანილები იყვნენ ნამიბიის შემადგენლობაში და გაუქმდნენ თავიანთ გერბებთან და დროშებთან ერთად.

## ადმინისტრაციული დაყოფა 
ადმინისტრაციული თვალსაზრისით ზამბეზის რეგიონი იყოფა 8 ოლქად:
* Kabbe
* Kabbe South
* Katima Mulilo Rural
* Katima Mulilo Urban
* Kongola
* Linyanti
* Sibinda
* Judea Lyaboloma

## სქოლიო
კატეგორია:ნამიბიის რეგიონები
სპაგეტის ხე

**სპაგეტის ხე** — სპეციალურად BBC-ის მიერ საპირველაპრილოდ გამოგონილი ხე, რომლის შესახებაც ტელევიზიამ დოკუმენტური ფილმი მოამზადა. მოკლემეტრაჟიან ფილმში, რომელიც BBC-ის ეთერში 1957 წლის 1 აპრილს გავიდა, ნაჩვენებია სპაგეტის მოსავლის აღება შვეიცარიის კანტონ ტეჩინოში. იმდროისათვის ცნობილი რადიო და სატელევიზიო წამყვანი რიჩარდ დიმბლები ახმოვანებს სცენებს და ყვება შვეიცარიასა და იტალიაში სპაგეტის წარმოების, მარტში მოსალოდნელი ყინვისაგან სპაგეტის ხის დაცვის, თბილი ზამთრის პირობებში განსაკუთრებით დიდი ოდენობის მოსავლისა და „სპაგეტის ხოჭოების“ განადგურების შესახებ. ფილმი გადაღებულია ინგლისის ქალაქ სენტ-ოლბანსსა და შვეიცარიაში. 

დოკუმენტური ფილმი წარმოადგენდა პირველი აპრილის ხუმრობას. გადაცემას დაახლოებით რვა მილიონმა მაყურებელმა უყურა, მათგან რამდენიმე ასეულმა კი გადაცემის დასრულების შემდეგ BBC-ში დარეკა, რათა ეკითხათ, მართლა ხეზე იზრდება თუ არა სპაგეტი; ზოგიერთი მათგანი კითხულობდა, როგორ უნდა მოეშენებინა სპაგეტი. 1950-იან წლებში ინგლისში სპაგეტი არ იყო ყოველდღიური საკვები და ჯერ კიდევ ეგზოტიკურ დელიკატესად ითვლებოდა. 

## რესურსები ინტერნეტში 
* BBC: გადაცემის ორიგინალი (ინგლისური, RealVideo; 0&nbsp;kB)
* გადაცემის მომზადება და ტექსტის ტრანსკრიფცია (ინგლისური)
* Still a good joke – 47 years on (ინგლისური)
* 1957: BBC fools the nation (ინგლისური)

კატეგორია:BBC
კატეგორია:იუმორი
დასავლეთი კავანგო

**დასავლეთი კავანგო** () — ნამიბიის 14 ადმინისტრაციული რეგიონიდან ერთ-ერთი. რეგიონი შეიქმნა 2013 წლის 8 აგვისტოს ოკავანგოს რეგიონის გაყოფის გზით დასავლეთ და აღმოსავლეთ კავანგოს რეგიონებად. ფართობი შეადგენს 23 166 კმ²-ს, ხოლო 2011 წლის აღწერის მიხედვით მოსახლეობის რაოდენობაა 86 529 ადამიანი. რეგიონის ადმინისტრაციული ცენტრია — ქალაქი ნკურენკურუ.

## გეოგრაფია 
left|thumb|მდინარე ოკავანგო
რეგიონი მდებარეობს ქვეყნის ჩრდილო-აღმოსავლეთში. რეგიონის ჩრდილოეთით მდინარე ოკავანგოზე გადის ანგოლასთან სახელმწიფო საზღვარი.

დასავლეთი კავანგოს რეგიონის ტერიტორიაზე მდებარეობს ეროვნული პარკი მანგეტი.

## მოსახლეობა 
რეგიონს სახელი დაერქვა აქ მცხოვრები კავანგოს ტომის ხალხის სახელის მიხედვით.

## ადმინისტრაციული დაყოფა 
ადმინისტრაციული თვალსაზრისით დასავლეთი კავანგოს რეგიონი იყოფა 8 ოლქად:
* Kapako
* Mankumpi
* Mpungu
* Musese
* Ncamangoro
* Ncuncuni
* Nkurenkuru
* Tondoro

## სქოლიო
კატეგორია:ნამიბიის რეგიონები
ჰაშიმ ტაჩი

**ჰაშიმ ტაჩი** (; დ. 24 აპრილი, 1968) — კოსოვოს ყოფილი პრემიერ-მინისტრი. ქვეყნის დამოუკიდებლობის ერთ-ერთი ინიციატორი. 2016 წლის 26 თებერვალს კოსოვოს პარლამენტმა ჰაშიმ ტაჩი პრეზიდენტად აირჩია. მან შეცვლალა ატიფეტე იაჰიაგა და თანამდებობას დაიკავა 2016 წლის 7 აპრილს. 

## რესურსები ინტერნეტში 
* კოსოვოს პრემიერ-მინისტრის ოფიციალური ვებგვერდი

კატეგორია:დაბადებული 1968
კატეგორია:კოსოვოს პრემიერ-მინისტრები
კატეგორია:კოსოვოს პრეზიდენტები
კატეგორია:დაბადებული 24 აპრილი
კატეგორია:ცოცხალი ადამიანები
აღმოსავლეთი კავანგო

**აღმოსავლეთი კავანგო** () — ნამიბიის 14 ადმინისტრაციული რეგიონიდან ერთ-ერთი. რეგიონი შეიქმნა 2013 წლის 8 აგვისტოს ოკავანგოს რეგიონის გაყოფის გზით დასავლეთ და აღმოსავლეთ კავანგოს რეგიონებად. მდებარეობს ქვეყნის ჩრდილო-აღმოსავლეთში. ფართობი შეადგენს 25 576 კმ²-ს, ხოლო 2011 წლის აღწერის მიხედვით მოსახლეობის რაოდენობაა 136 823 ადამიანი. რეგიონის ადმინისტრაციული ცენტრია — ქალაქი რუნდუ.

## გეოგრაფია 
left|thumb|მდინარე ოკავანგო
გეოლოგიური თვალსაზრისით აღმოსავლეთი კავანგოს რეგიონი წარმოადგენს კალაჰარის პლატოს ჩრდილოეთ გაგრძელებას და მდებარეობს ზღვის დონიდან 1000 მეტრზე უფრო მეტ სიმაღლეზე. რადგანაც აქ ყოველწლიურად მოდის ნალექების მნიშვნელოვანი რაოდენობა, რეგიონი მცენარეული საფარით საგრძნობლად განსხვავდება გვალვიან ცენტრალურ და სამხრეთის რაიონებისგან. რეგიონის ტერიტორია ასევე ირწყვება მდინარე ოკავანგოს და მისი შენაკადების წყლით. ამ მდინარეზე 200 კმ-ის მანძილზე გადის სახელმწიფო საზღვარი ნამიბიასა და ანგოლას შორის. რეგიონი სამხრეთ-აღმოსავლეთიდან ესაზღვრება ბოტსვანას.

აღმოსავლეთი კავანგოს რეგიონის ტერიტორიაზე მდებარეობს ჰაუდომის ეროვნული პარკი და ასევე მაჰანგოს ნაკრძალი.

## მოსახლეობა 
რეგიონს სახელი დაერქვა აქ მცხოვრები კავანგოს ტომის ხალხის სახელის მიხედვით.

## ადმინისტრაციული დაყოფა 
ადმინისტრაციული თვალსაზრისით აღმოსავლეთი კავანგოს რეგიონი იყოფა 6 ოლქად:
* Mashare
* Mukwe
* Ndiyona
* Ndonga Linena
* Rundu Rural
* Rundu Urban

## სქოლიო
კატეგორია:ნამიბიის რეგიონები
რაგნარ ნურკსე

**რაგნარ ნურკსე** (დ. 5 ოქტომბერი, 1907, კიარუ, ესტონეთი — გ. 6 მაისი, 1959, ჟენევის ტბა, შვეიცარია) — ესტონელი საერთაშორისო ეკონომისტი და პოლიტიკის შემქმნელი, ძირითადად ფინანსების და ეკონომიკური განვითარების მიმართულებით.

## ცხოვრება 
რაგნარ ნურკსე დაიბადა რუსეთის იმპერიის, ლივონის გუბერნიის სოფელ კიარუში. მამა ჰყავდა ესტონელი, ხოლო დედა ესტონელი შვედი. მისი მშობლები 1928 წელს კანადაში წავიდნენ ემიგრაციაში.

ის 1926-1928 წლებში ტარტუს უნივერსიტეტის ეკონომიკის ფაკულტეტზე სწავლობდა, ხოლო შემდეგ ეკონომიკას ედინბურგის უნივერსიტეტში. მან პროფესორ ფრედერიკ ოგილვის ხელმძღვანელობით უნივერსიტეტი პირველი კლასის დიპლომზე 1932 წელს დაამთავრა. 1932–1934 წლებში ვენის უნივერსიტეტში სასწავლებლად ენდრიუ კარნეგის სტიპენდია მოიპოვა.

ის 1934-1945 წლებში ერთა ლიგის ფინანსურ სექტორში და ეკონომიკური დაზვერვის სამსახურში მუშაობდა. 1945 წელს მიიღო კოლუმბიის უნივერსიტეტისგან მიწვევა 1945–1946 წლებში იყო მოწვეულლი პროფესორი, ხოლო 1947 წლიდან თითქმის სიცოცხლის ბოლომდე სრული პროფესორი.

ის 1959 წელს 52 წლის ასაკში მოულოდნელად გარდაიცვალა.

## პირადი ცხოვრება 
რაგნარ ნურკსე 1946 წელს დაქორწინდა და ორი ვაჟიშვილი ჰყავდა. მათგან ერთი არის პოეტი დენის ნურსკე.

## ლიტერატურა 
* Nurkse, Ragnar. *Trade and Development.* Rainer Kattel, Jan A. Kregel and Erik S. Reinert, eds. London&nbsp;– New York: Anthem, 2009. (ISBN 1843317877) Collection of all key works by Nurkse.
* Nurkse, Ragnar (1944). International Currency Experience: Lessons of the Interwar Period. Geneva: League of Nations.
* Kattel, Rainer, Jan A. Kregel and Erik S. Reinert, eds. *Ragnar Nurkse (1907–2007): Classical Development Economics and its Relevance for Today.* London&nbsp;– New York: Anthem, 2009. (ISBN 1843317869)

## რესურსები ინტერნეტში 
* Kukk, Kalev (2004). (Re)discovering Ragnar Nurkse . *Kroon & Economy* No. 1, 2004.

## სქოლიო 
კატეგორია:ამერიკელი ეკონომისტები
კატეგორია:დაბადებული 5 ოქტომბერი
კატეგორია:დაბადებული 1907
კატეგორია:გარდაცვლილი 6 მაისი
კატეგორია:გარდაცვლილი 1959
ბაჰარდენის მღვიმე

**ბაჰარდენის მღვიმე** — კარსტული მღვიმე სამხრეთ-დასავლეთ თურქმენეთში, ქალაქ ბაჰარლიდან სამხრეთ-აღმოსავლეთით 19 კილომეტრში და ქალაქ აშხაბადიდან 120 კილომეტრში. მდებარეობს ქოფეთდაღის ფარგლებში, ქოუს ქედზე, დუგუნის მთის წიაღში. წარმოადგენს კირქვებში გამომუშავებულ ერთ დიდ დარბაზს. აქვს 5 შესასვლელი. სიგრძე 250 მ, სიგანე 50 მ, სიღრმე 69 მ, სიმაღლე 26 მ-მდე, მოცულობა 75 ათ. მ³. აქვს დახრილი ფსკერი, რომელზედაც იმყოფება კირქვის ნატეხები და გუანო. მღვიმის სამხრეთ-აღმოსავლეთ ნაწილში მდებარეობს მიწისქვეშა ტბა ქიოვ-ათა, რომლის მაქსიმალური სიღრმეა 14 მ. მისი წყალი გოგირდოვანია და აქვს მუდმივი ტემპერატურა 37 °C. 

მღვიმეში გვხვდება ღამურები, მღრღნელები, მტრედი, წითელნისკარტა მაღრანი, ჩვეულებრივი ყაპყაპი. აქვე ბინადრობს უხერხემლოთა დაახლოებით 50-მდე სახეობა. გუანოს ფართობია 1300 მ², ხოლო მოცულობა აჭარბებს 670 მ³-ს. იგი ეროვნული კურორტია. ელექტრიფიცირებულია. მღვიმეში იმართება ექსკურსიები და ცურაობა ნავებზე. ბანაობა. 

ბაჰარდენის მღვიმე ცნობილია XVIII საუკუნიდან. პირველი სამეცნიერო ცნობები მღვიმისა და მიწისქვეშა ტბის არსებობის შესახებ გაჩნდა 1886 წელს. 1896 წელს ბეჭდვით სიტყვაში დაიბეჭდა პუბლიკაცია, რომელმაც აშხაბადელებს გააცნო მღვიმე და მიწისქვეშა ტბა; მას შემდეგ ამ ადგილს ნახულობდნენ აშხაბადიდან და მისი მიდამოებიდან. 1976 წელს მღვიმე შეისწავლეს გეოლოგებმა და სპელეოლოგებმა. ვიქტორ დუბლიანსკიმ შეადგინა მღვიმის აღწერა.

## სქოლიო
კატეგორია:თურქმენეთის მღვიმეები
კატეგორია:მღვიმეები ანბანის მიხედვით
ბაჰარლი

**ბაჰარლი** (ყოფ. **ბაჰარდენი**, **ბაჰერდენი**; ) — ქალაქი თურქმენეთში, ახალის ველაიათში. 2008 წლის მოსახლეობის აღწერის მიხედვით ქალაქში ცხოვრობდა 24 139 ადამიანი. მდებარეობს ქოფეთდაღის ჩრდილო მთისძირში, ქალაქ აშხაბადიდან 101 კილომეტრში. ქალაქზე გადის შარაგზა M37. სიახლოვეს მდებარეობს ყარაყუმის არხი. ბაჰარლიდან სამხრეთ-აღმოსავლეთით 19 კილომეტრშია ბაჰარდენის მღვიმე.

## რესურსები ინტერნეტში
კატეგორია:თურქმენეთის ქალაქები
პორტუგალიურენოვანი ქვეყნების თანამეგობრობა

**პორტუგალიურენოვანი ქვეყნების თანამეგობრობა** () — საერთაშორისო ორგანიზაცია, რომელიც შეიქმნა 1996 წლის 17 ივლისს და აერთიანებს იმ ქვეყნებს, სადაც პორტუგალიური ენა ოფიციალური სახელმწიფო ენაა.

თანამეგობრობაში შედიან პორტუგალია და მისი ყოფილი კოლონიები — ანგოლა, ბრაზილია, გვინეა-ბისაუ, ეკვატორული გვინეა, კაბო-ვერდე, მოზამბიკი, სან-ტომე და პრინსიპი. 2002 წელს დამოუკიდებლობის გამოცხადების შემდეგ თანამეგობრობას შეუერთდა აღმოსავლეთი ტიმორი. ამას გარდა, ორგანიზაციაში დამკვირვებლების სახით შედიან თურქეთი, ნამიბია.

2005 წელს თანამეგობრობის წევრმა ქვეყნებმა ანგოლის დედაქალაქ ლუანდის თათბირზე, 5 მაისი გამოაცხადეს პორტუგალიური ენის და კულტურის სადღესასწაულო დღედ მთელ მსოფლიოში.

## რესურსები ინტერნეტში
* 
* Seminário da CPLP , on the culture and development of the CPLP. 
* Africanidade , the African countries of the CPLP. 
* ELO , addressing economic relations between the European Union (EU) and the CPLP.
* UCCLA, Unity of the Capital Cities of Portuguese language.

## სქოლიო
კატეგორია:საერთაშორისო ორგანიზაციები
კატეგორია:პორტუგალიური ენა
კატეგორია:ქვეყნების სია ენების მიხედვით
კატეგორია:ორგანიზაციები ანბანის მიხედვით
ლუზოფონები

thumb|right|upright=2|ქვეყნები მსოფლიო რუკაზე, რომლებშიც მოსახლეობის უმრავლესობა ლაპარაკობს პორტუგალიურ ენაზე
**ლუზოფონები** ( – რომის იმპერიის პროვინცია ლუზიტანია, პორტუგალიის ანტიკური დასახელება +  – ხმა) — ფართო გაგებით, პლანეტის პორტუგალენოვანი მოსახლეობა: ბრაზილიაში, პორტუგალიაში, ანგოლაში, მოზამბიკში, აღმოსავლეთ ტიმორში, და სხვა ქვეყნებში. ლუზოფონია ჩამოყალიბდა პორტუგალიის იმპერიის ხუთასი წლის არსებობის შედეგად.

ლუზოფონებად მიიჩნევიან ადამიანები, რომლებიც ლაპარაკობენ პორტუგალიურ ენაზე, როგორც მშობლიურზე და ასევე ადამიანები, რომლებიც ფლობენ და ხმარობენ მას ამა თუ იმ მიზნით, მაგალითად სხვადასხვა აფრიკული ქვეყნების მოსახლეობა, რომლებშიც პორტუგალიური ენა სახელმწიფო ენაა, კუნძულ ტიმორის, მაკაოს და მსოფლიოს სხვა რეგიონების მკვიდრი მოსახლეობა, ასევე სხვა ქვეყნებიდან იმიგრანტები ბრაზილიაში და პორტუგალიაში. პორტუგალიურ ენაზე მოლაპარაკეთა საერთო რაოდენობაა დაახლოებით 270 მილიონი ადამიანი (2014 წლის შეფასება), მათგან ბრაზილიაში დაახლოებით 200 მილიონი.

## იხილეთ აგრეთვე
* პორტუგალენოვანი ქვეყნების თანამეგობრობა
* ფრანკოფონები
* ფრანკოფონია
* ფრანგულენოვანი ქვეყნები
* ანგლოფონები
* ანგლოსფერო
* ქვეყნების სია ინგლისურენოვანი მოსახლეობის რაოდენობის მიხედვით
* ქვეყნების და ტერიტორიების სია, სადაც ინგლისური ოფიციალური ენაა
* რუსოფონები
* ნიდერლანდების ენის კავშირი
* გერმანულენოვანი ქვეყნები
* ისპანიდადი
* არაბული სამყარო

## სქოლიო
კატეგორია:პორტუგალიური ენა
გურბანგული ბერდიმუჰამედოვი

**გურბანგული ბერდიმუჰამედოვი** (; დ. 29 ივნისი 1957, სოფ. ბაბარაპი, თურქმენეთის სსრ, სსრკ), ატარებს ტიტულს **არკადაგი** ( — „მფარველი“) — თურქმენეთის პრეზიდენტი 2006 წლის 21 დეკემბრიდან —2022 წლის 19 მარტამდე, სახელმწიფო მოღვაწე, თურქმენეთის მინისტრთა კაბინეტის თავმჯდომარე, შეიარაღებული ძალების უმაღლესი მთავარსარდალი, არმიის გენერალი, მედიცინისა და ეკონომიკის მეცნიერებათა დოქტორი, თურქმენეთის მეცნიერებათა აკადემიის აკადემიკოსი, დემოკრატიული პარტიის თავმჯდომარე 2007-2013 წლებში.

## ბიოგრაფია
დაიბადა 1957 წლის 29 ივნისს თურქმენეთის სსრ-ის სოფელ ბაბარაპში, პედაგოგის ოჯახში. იგი ექვსშვილიან ოჯახში ერთადერთი ვაჟი იყო. არაოფიციალური ინფორმაციით მისი ნამდვილი მამა იყო თურქმენეთის ყოფილი მუდმივი პრეზიდენტი საფარმურატ ნიაზოვი.

1979 წელს დაასრულა თურქმენეთის სახელმწიფო სამედიცინო ინსტიტუტის სტომატოლოგიის ფაკულტეტი, შემდეგ ასპირანტურა.

სამსახურეობრივი კარიერა დაიწყო 1980 წელს. 1980-1982 წლებში მუშაობდა სოფელ ერიკ-ყალის ამბულატორიის ექიმ-სტომატოლოგად. 1982-1985 წლებში აშხაბადის რაიონის მთავარ სტომატოლოგად. 1990-1995 წლებში სამედიცინო ინსტიტუტის თერაპიული სტომატოლოგიის კათედრის ასისტენტია. 1995-1997 წლებში თურქმენეთის ჯანმრთელობის დაცვის სამინისტროს სტომატოლოგიური ცენტრის დირექტორია. 1997-2007 წლებში კი ჯანმრთელობის დაცვის მინისტრი. 2001 წლიდან მინისტრთა საბჭოს თავმჯდომარის მოადგილეა. 2006 წლის ნოემბერში თურქმენეთს წარმოადგენდა დსთ-ის სამიტზე.

პრეზიდენტ საფარმურატ ნიაზოვის გარდაცვალების შემდეგ გურბანგული ბერდიმუჰამედოვი მოვალეობის შემსრულებლად დაინიშნა. კონსტიტუციის თანახმად ეს თანამდებობა ეკუთვნოდა ოვეზგელდი ატაევს, რომლის წინააღმდეგაც მოულოდნელად აღძრეს სისხლის სამართლის საქმე. 2007 წელს 89,23 %-ით აირჩიეს პრეზიდენტად და გახდა ქვეყნის მეორე პრეზიდენტი. პირველი ოფიციალური ვიზიტით ეწვია საუდის არაბეთს, მოინახულა ისლამური სამყაროს სიწმინდეები. 2012 წლის არჩევნებში მიიღო ხმების 97,14 %.

## რესურსები ინტერნეტში
*ოფიციალური ვებგვერდი 
*Turkmenistan Votes for Presidential Successor 

## სქოლიო
კატეგორია:თურქმენეთის პრეზიდენტები
კატეგორია:დაბადებული 1957
კატეგორია:დაბადებული 29 ივნისი
კატეგორია:თურქმენეთის ვიცე-პრეზიდენტები
კატეგორია:ცოცხალი ადამიანები
ფრანკოფონები

thumb|right|upright=2|ფრანგული ენის გავრცელება
**ფრანკოფონები** ( „ფრანკული, ფრანგული“ და  „ხმა“) ფართე გაგებით — პლანეტის ფრანგულენოვანი მოსახლეობა, ანუ, ისეთი ქვეყნების მოსახლეობა, როგორებიცაა საფრანგეთი, ბელგია, შვეიცარია, კონგოს რესპუბლიკა, მადაგასკარი, კანადა, ჰაიტი და ბევრი სხვა, რომლებიც შედიან ეგრეთ წოდებულ ფრანგულენოვან ქვეყნებში, რაც ოთხსაუკუნებრივი ფრანგული კოლონიზაციის შედეგია.

## კანადური კონტექსტი 
უფრო ვიწრო კონტექსტში კანადური საზოგადოება გამოიყენება, როგორც დემოგრაფიული ტერმინი ქვეყნის ფრანგულენოვანი მოსახლეობის აღსანიშნავად, რომლებიც შეადგენენ ქვეყნის მოსახლეობის 23,7 %-ს (2001 წლის აღწერა) ინგლისურენოვანი (ანგლოფონები, 59,2 %) ან სხვაენოვანი (ალოფონები, 17,1 %) მოსახლეობის საწინააღმდეგოდ.

### ფრანკოკანადელები 
ყველაზე უფრო ხშირად ტერმინი გამოიყენება სტატისტიკაში და პუბლიცისტიკაში კანადის პროვინცია კვებეკის მოსახლეობის (კვებეკელები) და ნიუ-ბრანსუიკის პროვინციის ფრანგულენოვანი მოსახლეობის (ფრანკოაკადიელები) მიმართ, მათი რთული დემოლინგვისტური ისტორიით. ამ პროვინციებში ფრანგული ენა ატარებს ოფიციალურ სტატუსს (ნიუ-ბრანსუიკში — ინგლისურთან ერთად). მათთან ერთად, ფრანგულენოვანი უმცირესობა ცხოვრობს კანადის სხვა პროვინციებშიც, მათგან ყველაზე მეტ თემს წარმოადგენენ ფრანკოონტარიელები.

#### კვებეკი 
## ბელგია 
ტერმინი ფრანკოფონები ასევე გამოიყენება ბელგიის ფედერალურ სამეფოში ვალონების და ბრიუსელელების გასაერთიანებლად, რომლებისათვისაც დღეისათვის მშობლიურ ენას წარმოადგენს ფრანგული ენა. მათ გარდა ქვეყანაში დიდი რაოდენობით ცხოვრობენ აღმოსავლეთის კანტონების გერმანელები და კიდევ უფრო განსაკუთრებით მეტი ნიდერლანდოფონები (ფლამანდიელები).

### ფრანგული ენა მსოფლიოში 
ტერმინი ფართედ გამოიყენება კანადის ორივე ოფიციალურ ენებში და განსაკუთრებით უფრო ხშირად ფრანგულ ენაში მთელ მსოფლიოში.

## რესურსები ინტერნეტში
* Organisation internationale de la francophonie 
* Agence universitaire de la Francophonie (AUF)
* Francophonie Dresden e. V.
* კანადის სახელმწიფო სტატისტიკური კომიტეტის ოფიციალური გვერდი  

კატეგორია:საფრანგეთის ისტორია
კატეგორია:კანადის დემოგრაფია
კატეგორია:ფრანგული ენა
კარასის რეგიონი

**კარასის რეგიონი** () — ნამიბიის 14 ადმინისტრაციული რეგიონიდან ერთ-ერთი და ფართობის მიხედვით ყველაზე დიდი. ფართობი შეადგენს 161 215 კმ²-ს, ხოლო 2011 წლის აღწერის მიხედვით მოსახლეობის რაოდენობაა 77 421 ადამიანი. რეგიონის ადმინისტრაციული ცენტრია — ქალაქი კიტმანსჰუპი.

## ეტიმოლოგია 
კარასის რეგიონი ქვეყნის ყველაზე უფრო სამხრეთით მდებარე რეგიონია. სახელწოდება *კარასი* ჰოტენტოტური ენებზე ნიშნავს *ალოეს*.

## გეოგრაფია 
კარასის რეგიონის ყველაზე უფრო მაღალი წერტილია შროფენშტეინის მთა, რომლის სიმაღლე ზღვის დონიდან მდებარეობს 2202 მეტრზე. რეგიონი გადაჭიმულია ატლანტის ოკეანის სანაპიროდან სამხრეთ აფრიკის რესპუბლიკის სახელმწიფო საზღვრამდე. ატლანტის ოკეანის სანაპიროს ნაწილი ქალაქ ლუდერიცის ირგვლივ შედის შპერგებიტში — *ბრილიანტის დახურულ ზონაში*. შპერგებიტის აღმოსავლეთით, სანაპირო ტერიტორიასთან, მდებარეობს დიდი საფეხურის ქედის ტოტები — ტირასის მთები. კარასის რეგიონში ასევე შედის პინგვინების კუნძულების უმრავლესობა, რომლებიც მდებარეობენ ატლანტის ოკეანის ნამიბიის სანაპიროზე. რეგიონის სამხრეთში, მდინარე ორანჟზე, გადის სახელმწიფო საზღვარი ნამიბიასა და სამხრეთ აფრიკის რესპუბლიკას შორის.

## ადმინისტრაციული დაყოფა 
ადმინისტრაციული თვალსაზრისით კარასის რეგიონი იყოფა 7 ოლქად:
* Berseba
* Karasburg East
* Karasburg West
* Keetmanshoop Rural
* Keetmanshoop Urban
* ǃNamiǂNûs
* Oranjemund

## ეკონომიკა 
კარასის რეგიონში გაყვანილია რკინიგზის ხაზი ლუდერიცი—კიტმანსჰუპი და ვინდჰუკი—კიტმანსჰუპი. კიტმანსჰუპი რკინიგზით დაკავშირებულია სამხრეთ აფრიკის რესპუბლიკასთან.

ქალაქების — ორანიემუნდის და როშ-პინაჰის სიახლოვეს მდებარეობს ალმასის მადნის საბადოები.

## ღირსშესანიშნაობები 
კარასის რეგიონის ღირსშესანიშნაობებს მიეკუთვნება მიტოვებული ქალაქი კოლმანსკოპი, მდინარე ფიშის კანიონი (სიდიდით მეორე პლანეტაზე), ფერმა გარიგანუსი.

## რესურსები ინტერნეტში
* *Karas Region Namibia*
* Namibia: Verwaltungsgliederung (Bevölkerung und Fläche) «World Gazetteer».

## სქოლიო
კატეგორია:ნამიბიის რეგიონები
ტალინის საფონდო ბირჟა

**ტალინის საფონდო ბირჟა** — საფონდო ბირჟა ტალინში, ესტონეთი. სტოკჰოლმის, ჰელსინკის, რიგის და ვილნიუსის ბიეჟებთან ერთად შედის NASDAQ OMX - ბირჟების ჯგუფში. ის ესტონეთის ერთადერთი რეგულარული ბირჟაა. ბირჯის მთავარი საფონდო ინდექსია - OMX Tallinn, მანამდე იყო - TALSE.

## ბირჟაზე მოთამაშე კომპანიების მცირე სია 
### ძირითადი სია 
ძირითად სიაში მოსახვედრად კომპანიას უნდა ჰქონდეს მინიმუმ 3 წლიანი ბიზნეს ოპერირების გამოცდილება. 2015 წლის აგვისტოს მიხედვით ძირითად სიაში იყო შემდეგი 14 კომპანია:
* Arco Vara (ARC1T)
* Baltika Group (BLT1T)
* Ekspress Grupp (EEG1T)
* Harju Elekter (HAE1T)
* Merko Ehitus (MRK1T; ყოფილი MKO1T)
* Nordecon (NCN1T; ყოფილი Eesti Ehitus, EEH1T)
* Olympic Entertainment Group (OEG1T)
* Premia Foods (PRF1T)
* Silvano Fashion Group (SFGAT; ყოფილი PTA Grupp, PTAAT)
* Skano Group (SKN1T)
* Tallink Grupp (TAL1T)
* Tallinna Kaubamaja Grupp (TKM1T)
* Tallinna Vesi (TVEAT)
* Skano Group (SKN1T, ყოფილი VSN1T და VNU1T)

### მეორადი სია 
მეორად სიაში არიან კომპანიები, რომლებიც ძირითადი სიია მოთხოვნებს ვერ აკმაყოფილებენ. 2015 წლის აგვისტოს მიხედვით მეორედ სიაში იყო 2 კომპანია:
* Trigon Property Development (TPD1T)
* Pro Kapital Grupp (PKG1T)

### კომპანიები, რომლების აქციებიც იყიდებოდა ტალინის საფონდო ბირჟაზე 
* Eesti Telekom (ETLAT)
* Eesti Ühispank
* Estiko
* Hansapank
* Kalev (KLV1T), შემდგომ Luterma AS
* Norma (NRM1T)
* Saku Õlletehas (SKU1T)
* AS Starman (SMN1T)
* Tallinna Farmaatsiatehas (TFA1T)

## სავაჭრო დღე 
## რესურსები ინტერნეტში 
*ოფიციალური საიტი 
*Nasdaq Baltic Index 

კატეგორია:ესტონეთის ეკონომიკა
კატეგორია:ორგანიზაციები ანბანის მიხედვით
BLRT Grupp

**BLRT Grupp** (**B**alti **L**aeva**r**emondi**t**ehas) — ესტონური გემთმშენებელი კომპანია. კომპანია ასევე ფლობს ვერფებს ლიეტუვაში, ფინეთსა და ნორვეგიაში. მისი შვილობილი გემთმშენებელი და გემთ შემკეთებელი კომპანიები არიან: Tallinn Shipyard, Vakarų laivų gamykla, Baltijos laivų statykla, Turku Repair Yard, and BLRT Fiskerstrand.

Fiskerstrand BLRT-მა 2011 წლის 14 დეკემბერს დაასრულა ნორვეგიული კომპანიისთვის მსოფლიოში ყველაზე გრძელი თხევად ბუნებრივ აირზე მომუშავე ბორნის - *MF Boknafjord* შექმნა. მეორე ბორანი - *MF Edøyfjord* კომპანიას გადაეცა 2012 წელის 30 იანვარს.

## რესურსები ინტერნეტში 
* ოფიციალური ვებგვერდი

## სქოლიო 
კატეგორია:ესტონეთის კომპანიები
კატეგორია:გემთმშენებელი კომპანიები
კატეგორია:1912 წელს დაარსებული კომპანიები
ფრანგულენოვანი ქვეყნები

**ფრანგულენოვანი ქვეყნები** (**ფრანკოფონური ქვეყნები**, ) — ქვეყნები, სადაც ფრანგულ ენას აქვს ოფიციალური სტატუსი და/ან სადაც მოსახლეობის მნიშვნელოვანი ნაწილი ფლობს მას. ასეთ ქვეყნებს მიეკუთვნება ფრანგული ენის ისტორიული განვითარების ტერიტორიები (საფრანგეთი და მისი ზოგიერთი მეზობელი რეგიონები: მონაკო, ლუქსემბურგი, ბელგიის ნაწილი და შვეიცარიის ნაწილი), ასევე საფრანგეთის და ბელგიის ყოფილი კოლონიები და დომინიონები.

*ფრანკოფონიის* საერთაშორისო ორგანიზაციის მონაცემებით, ფრანგული ენა ყოველდღიურ ცხოვრებაში გამოიყენება 212 მილიონი ადამიანის მიერ.

## რესურსები ინტერნეტში
* 
* 

## იხილეთ აგრეთვე
* ფრანკოფონები
* ფრანკოფონია
* ნიდერლანდების ენის კავშირი
* გერმანულენოვანი ქვეყნები
* პორტუგალენოვანი ქვეყნების თანამეგობრობა
* ლუზოფონები
* ანგლოფონები
* ანგლოსფერო
* ქვეყნების სია ინგლისურენოვანი მოსახლეობის რაოდენობის მიხედვით
* ქვეყნების და ტერიტორიების სია, სადაც ინგლისური ოფიციალური ენაა
* რუსოფონები
* ისპანიდადი
* რუმინოფონია
* იტალოფონია
* არაბული სამყარო

## სქოლიო
კატეგორია:ფრანგული ენა

კატეგორია:ქვეყნების სია ენების მიხედვით
მეშარი

**მეშარი** (ალბ. Meshari) — პირველი ნაბეჭდი წიგნი ალბანური ენაზე. დღეისათვის შემორჩენილია მხოლოდ ერთადერთი ეგზემპლარი.  

## ისტორია
წიგნი, სავარაუდოდ, გამოიცა ვენეციაში 1555 წელს კათოლიკე ეპისკოპოსის გიონ ბუზუკუს მიერ. მეშარი აღმოაჩინეს 1740 წელს სკოპიეში. რამდენიმე ხნის შემდეგ მის შესახებ ცნობები დაიკარგა. მხოლოდ 1910 წელს იქნა აღმოჩენილი წიგნის ასლი კათოლიკე ეპისკოპოს ლუზი სკიროისთან. 1930 წელს გაკეთდა წიგნის ფოტოასლი და 1968 წელს იქნა გამოქვეყნებული სამეცნიერო კომენტარებით. 

დღეისათვის წიგნის ორიგინალი ინახება ვატიკანის ბიბლიოთეკაში.  ვატიკანის ეგზემპლაირი არ შეიცავს წიგნის ტიტულს და პირველ 16 გვერდს.

## აღწერა
წიგნი წარმოადგენს კათოლიკური ლიტურგიის ძირითადი ნაწილის თარგმანს ალბანურ ენაზე. წიგნის ალბანური დასახელება წარმოადგენს  ღვთისმეტყველების წიგნის - „Missale“-ს ლათინური დასახელებას.   

წიგნი შეიცავს მთავარი კატოლიკური დღესასწაულების ჩამონათვალს, ლოცვებს, წმინდა ლიტანიებს, ნაწყვეტებს ბიბლიიდან და სამების კატეხიზმოდან.  წიგნის მოცულობა შეადფენს  188 გვერდს. წიგნი დაწერილია ლათინიცაზე ალბანური ენის ჩრდილოეთ დიალექტზე სახეცვლილი კირილიცას ასოების გამოყენებით.

## გამოცემები
* Gjon Buzuku, Il Messale di Giovanni Buzuku. Riproduzione, traduzione e trascrizione a cura di Namik Ressuli. Città del Vaticano : Biblioteca Apostolica Vaticana, 1958
* Gjon Buzuku, Meshari I Gjon Buzukut : (1555). Botim kritik punuar nga Eqrem Cabej. Tirane : Universiteti shteteror. Instituti i historise e i gjuhesise, 1968.

## სხვადასხვა
2005 წელს მეშარის 450 წლისთავის აღსანიშნავად მაკედონიის რესპუბლიკამ გამოუშვა საფოსტო მარკა.
## წყაროები
* Giuseppe Schirò, «Il Messale», in Dizionario Bompiani delle opere e dei personaggi, vol. V Isc-Mia, p. 5526, Corriere della Sera, 2005, ISSN 1825-78870
* Eqrem Çabej, Gjon Buzuku dhe gjuha e tij. Prishtine : Rilindja, 1977
* Martin Camaj, Il Messale di Gjon Buzuku : contributi linguistici allo studio della genesi. Roma : Shejzat, 1960
* Buzuku dhe gjuha e tij. Redaksia Enver Hysa et al. Tirane : Akademia e shkencave e shqiperise. Institut i gjuhesise dhe i letersise, 2005
## რესურსები ინტერნეტში
*მეშარი
*ტექსტის ნაწყვეტი
*გიონ ბუზუკუ
*მაკედონიის საფოსტო მარკა
*გიონ ბუზუკუ
*გიონ ბუზუკუ. მეშარი

კატეგორია:ალბანური კულტურა
კატეგორია:კულტურა
კატეგორია:ალბანეთი
კატეგორია:კათოლიციზმი
სტერლითამაქი

**სტერლითამაქი** ( ) — სიდიდით მეორე ქალაქი ბაშკირეთში (რუსეთი), მდინარე კამას მარცხენა სანაპიროზე, უფადან 121 კილომეტრის მანძილზე. მისი სახელი ბაშკირული ენიდან ითარგმნება როგორც „სტერილიის მდინარის პირზე“. მოსახლეობა 2010 წლის მონაცემებით 273 486 ადამიანს შეადგენს.

## მოსახლეობა
## რესურსები ინტერნეტში
*Official website of Sterlitamak  
*Official website of the Council of Sterlitamak
*Photos of old Sterlitamak 

## სქოლიო
კატეგორია:ბაშკირეთის ქალაქები
არდო ჰანსონი

**არდო ჰანსონი** (; დ. 15 ივლისი, 1958, ჩიკაგო) — ესტონელი ეკონომისტი.

არდო ჰანსონი არის ესტონეთის ბანკის მმართველი.. ის 1998-2012 წლებში მსოფლიო ბანკში აღმოსავლეთ ევროპის, ბალკანეთის ქვეყნების და ჩინეთის მიმართულებით ეკონომისტად მუშაობდა. 1993-1998 წლებში იყო ესტონეთის ბანკის სამეთვალყურეო საბჭოს წევრი. 1992-1995 წლებში იყო პრემიერ-მინისტრის ეკონომიკური მრჩეველი. 1991-1992 წლებში ესტონეთის საგარეო საქმეთა სამინისტროს მრჩეველი. ის ასევე იყო მონეტარული რეფორმის კომიტეტის წევრი.

ის მუშაობდა რამდენიმე უნივერსიტეტთან და აქვს გამოცემული შრომები ეკონომიკის დარგში. ჰანსონი არის ჰარვარდის უნივერსიტეტის დოქტორის ხარისხის მფლობელი.

## რესურსები ინტერნეტში
* არდო ჰანსონი 

## სქოლიო 
კატეგორია:ესტონელი ეკონომისტები
კატეგორია:ცოცხალი ადამიანები
დურესის ამფითეატრი

**დურესის ამფითეატრი** (ალბანურად: Amfiteatri i Durrësit) — გვიანდელი რომაული ამფითეატრი ალბანეთში, ქალაქ დურესში. აგებულია II საუკუნეში რომის იმპერატორ ტრაიანეს დროს. მდებარეობს ქალაქის ცენტრში და წარმოადგენს მხოლოდ ნახევარწრეს. დურესის ამფითეატრი არის ბალკანეთის ნახევარკუნძულის გვაინდელი ნაგებობა და იტევს 20 000 ადამიანს, მას ანალოგი არ გააჩნია ალბანეთში. იგი აღმოჩენილია 1900 წლის ბოლოს. დღეისათვის იგი წარმოადგენს ერთ-ერთ პოპულარულ ტურისტულ ნაგებობას. დურესის ამფითეატრი შეტანილია მსოფლიოს კულტურული მემკვიდრეობის ძეგლთა სიაში.

## ისტორია
დურესი, ძველი ეპიდამნუსი ან დირახია იყო ადრიატიკის ზღვის სანაპიროზე დაარსებული პირველი ქალაქი, რომელიც დაარსდა ძვ. წ. 627 წელს. ამფითეატრის მშენებლობა დაიწყო ახ. წ. I ან II საუკუნეში. V საუკუნემდე მას გამოიყენებდნენ პირდაპირი დანიშნულებით: მასში იმართებოდა გლადიატორთა ორთაბრძოლები. ამფითეატრი გამოიყენებოდა წარმოდგენებისათვის. მისი ფუნქციონირების შეწყვეტის მიზეზი უცნობია. მკვლევართა ცნობებით, ამის მიზეზი, შესაძლოა, ყოფილიყო 345-346 წლების მიწისძვრა ან ბიზანტიის იმპერატორ თეოდოსის ბრძანება 391 წელს - დაეხურათ ყველა წარმართული ცენტრი.

დაახლოებით V საუკუნიდან დაიწყეს ამფითეატრის გამოყენება ქრისტიანული მიზნებისათვის. VI საუკუნეში ამფითეატრის ერთ-ერთ გალერეაში გაკეთდა სამლოცველო პირველი ქრისტიანი ეპისკოპოსის და მოწამის წმინდა ასტიას პატივსაცემად.

ამფითეატრი XX საუკუნის დასაწყისში იპოვეს. 1966 წელს მიზანმიმართულად დაიწყო მისი გათხრები და კვლევა. 1996 იგი ალბანეთში მსოფლიოს კულტურული მემკვიდრეობის ძეგლების წინასწარ სიაში შეიტანეს.

## ზომები
ამფითეატრის ფორმა ელიფსურია. მისი ზომებია მერყეობს 132 მ. (434 ფტ.)-113 მ. (371 ფტ.) შორის. არენა 61.4 მ. (201 ფტ)- 42.2 მ (138 ფტ) და არის 20 მ (66 ფტ) სიმაღლის. იგი აგებულია მაღალ ფერდობზე.  ამფითეატრის შიგნით არის კიბეები და დასაჯდომი ადგილები სხვადასხვა დონეზე.

შენარჩუნებულია სამლოცველოს მოზაიკა.

დღეისათვის დურესის ამფითეატრი ფუნქციონირებს მუზეუმის სახით.

## საფრთხეები
ამფითეატრი გარშემორტყმულია  ყველა მხრიდან ქალაქის საცხოვრებელი უბნებით. არენას გარს არტყავს დურესის თანამედროვე მრავალსართულიანი საცხოვრებელი სახლები. ქალაქის განვითარება საფრთხეს უქმნის ამფითეატრს.  დურესის მუნიციპალიტეტი გეგმავს ამ სახელბის ამოღებას, რადგან მათ გააჩნიათ სტრუქტურული ხარვეზები, ასევე, ნელ-ნელა ცვდება მოზაიკა და ფერწერა.

2013 წელს ამფითეატრი შევიდა ევროპის ერთ-ერთი ყველაზე დაზიანებული კულტურული მემკვიდრეობის ძეგლთა სიაში.

## რესურსები ინტერნეტში
*დურესი 
*დურესის ამფითეატრი, იუნესკოს ძეგლი
*დურესის პრობლემა
*დურესის ამფითეატრი 
*დურესის ამფითეატრი
*რომაული ამფითეატრი დურესში 
*დურესის ამფითეატრი

კატეგორია:ალბანეთის ისტორიული ძეგლები
კატეგორია:იუნესკოს მსოფლიო მემკვიდრეობის საცდელი სიის ძეგლები
Telia Eesti

**Telia Eesti** — 2014 წლის აგვისტოში მობილური ოპერატორი EMT-ს და საკომუნიკაციო კომპანია Elion-ის გაერთიანებით ჩამოყალიბდა. ის ბალტიისპირეთის ქვეყნების ერთ ერთი უდიდეტი სატელეკომუნიკაციო კომპანია. TeliaSonera-ს ჯგუფის წევრი. Eesti Telekom როგორც ჰოლდინგის წევრი დარეგისტირებულია და ოპერირებს ესტონეთში. 

Eesti Telekom არ არის პირდაპირ კომერციულ საქმიანობაში ჩართული, მისი შემოსავლი შედგება ჯგუფის სხვა წევრების შემოსავლებისგან. Eesti Telekom-ის სააქციო აქციების რაოდენობა არის 137,954,528, თითოეულის ნომინალური ღირებულებაა 10 კრონი. მისი აქციების 100%-ის მფლობელი TeliaSonera-ა.

## რესურსები ინტერნეტში 
*

კატეგორია:ესტონეთის კომპანიები
კატეგორია:1993 წელს დაარსებული კომპანიები
კატეგორია:სატელეკომუნიკაციო კომპანიები
კოსოვოს დემოკრატიული ლიგა

**კოსოვოს დემოკრატიული ლიგა **() — პოლიტიკური პარტია კოსოვოს რესპუბლიკაში.

პარტია დააარსა 1989 წელს ადგილობრივი ინტელიგენციის ჯგუფმა, მალე სლობოდან მილოშევიჩი გადადგა კოსოვოს ავტონომიური მხარის ხელმძღვანელის პოსტიდან. დიდი ხნის განმავლობაში ყველაზე პოპულარული პარტია იყო. ეს არის ორგანიზაცია, რომელიც სათავეში ჩაუდგა ბრძოლას დამოუკიდებლობისთვის კოსოვოს ავტონომიაში. 

2004 წლის საპარლამენტო არჩევნებში პარტიამ მიიღო ხმების 45,4 % და 47 მანდატი 120-დან. 2007 წლის არჩევნების შემდეგ პარტიამ მიიღო 22.6 % და 25 ადგილი მოიპოვა. 2006 წლის იანვარში  გარდაიცვალა პარტიის ლიდერი იბრაჰიმ რუგოვა. 2007 წელს პარტიას შეუერთდა კოსოვოს დემოკრატიული პარტია. კოსოვომ მალე დამოუკიდებლობა გამოაცხადა. კოსოვოს პრემიერ-მინისტრი გახდა ჰაშიმ ტაჩი. 2010 წელს პარტია კოალიციიდან გამოვიდა. 2 ნოემბერს მას პარლამენტმა უნდობლობა გამოუცხადა.

2010 წლის 27 სექტემბერს პარტიის წარმომადგენელი ფატმირ სეიდუ გახდა კოსოვოს პრეზიდენტი. 7 ნოემბერს პარტიის ლიდერი გახდა ისა მუსტაფა, რომელიც იყო პრიშტინის მერი მან შიდაპარტიულ არჩევნებში დაამარცხა ფატმირ სეიდუ 235 ხმით.

2010 წლის საპარლამენტო არჩევნებში პარტიამ მიიღო 172 552 (24,69%) ხმა და 27 ადგილი პარლამენტში..

## რესურსები ინტერნეტში 
* ოფიციალური საიტი 

## სქოლიო
კატეგორია:1989 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
უესტმინსტერის სტატუტი

**უესტმინსტერის სტატუტი** — 1931 წლის 11 დეკემბრის დიდი ბრიტანეთის პარლამენტის აქტი, რომელიც ადგენს დომინიონის (ფაქტობრივად დამოუკიდებელი სახელმწიფო ბრიტანეთის იმპერიის შემადგენლობაში) სამართლებლივ მდგომარეობას და მათ ურთიერთდამოკიდებულებას დიდ ბრიტანეთთან. შედეგად შეიქმნა ბრიტანეთის ერთა თანამეგობრობის (დღეისათვის — ერთა თანამეგობრობა) სამართლებლივი ბაზა.

ამ საპარლამენტო აქტმა ძალაში შეიყვანა 1926 და 1930 წლების ბრიტანეთის იმპერიის კონფერენციის გადაწყვეტილებები დომინიონების მთლიანი დამოუკიდებლობის შესახებ საშინაო და საგარეო საქმიანობაში და დიდ ბრიტანეთთან მათი თანასწორობის შესახებ. ამასთან დიდი ბრიტანეთი ჯერ კიდევ ინარჩუნებდა ფაქტობრივ კონტროლს დომინიონების საგარეო პოლიტიკაზე.

ადასტურებდა რა დომინიონების სუვერენიტეტს, უესტმინსტერის სტატუტი ხაზს უსვავდა, რომ დიდი ბრიტანეთის კანონები არ შეიძლებოდა გავრცელებულიყო დომინიონებზე მათი თანხმობის გარეშე. ასევე გაუქმდა პუნქტი, რომლის დროსაც დომინიონის კანონი ითვლებოდა ძალადაკარგულად, თუ ის ეწინააღმდეგებოდა დიდი ბრიტანეთის კანონებს.

ერთა თანამეგობრობის წევრებს, რომლებმაც აღიარეს უესტმინსტერის სტატუტი, აქვთ თანამეგობრობის სამეფოების (*Commonwealth realms*) სტატუსი, რაც ნიშნავს მათ მთლიან დამოუკიდებლობას შესაბამისი ქვეყნის სახელმწიფოს მეთაურის პოსტის ბრიტანეთის მონარქზე შენარჩუნებასთან ერთად. შედეგად, დიდი ბრიტანეთის დედოფალი ელისაბედ II ამავდროულად ავსტრალიის, ბარბადოსის და სხვა ქვეყნების დედოფალიცაა.

თანამეგობრობის 54 წევრი ქვეყნიდან თანამეგობრობის სამეფოს სტატუსი აქვს მხოლოდ თექვსმეტს.

1931 წელს სტატუტი გამოყენებული იქნა იმ მომენტისთვის არსებულ დომინიონებზე: ავსტრალიის თანამეგობრობა, კანადის დომინიონი, ირლანდიის თავისუფალი სახელმწიფო, ნიუფაუნდლენდის დომინიონი, სამხრეთ აფრიკის კავშირი და ახალი ზელანდია.

ავსტრალიამ სტატუტის რატიფიკაცია მოახდინა მხოლოდ 1942 წელს, რადგანაც გაემართლებინათ ომში მონაწილეობა, კანონის მოქმედება გავრცელდა 1939 წლის 3 სექტემბრის პერიოდიდან. ახალმა ზელანდიამ სტატუტის რატიფიკაცია მოახდინა 1947 წლის 25 ნოემბერს. ნიუფაუნდლენდს სტატუტის რატიფიკაცია არ განუხორციელებია; ადგილობრივი მთავრობის თხოვნით, მეტროპოლიამ 1934 წელს შემოიღო პირდაპირი მმართველობა, რომელიც შენარჩუნდა 1949 წლამდე, როდესაც ნიუფაუნდლენდი პროვინციის სახით შევიდა კანადის შემადგენლობაში.

## რესურსები ინტერნეტში
* www.legislation.gov.uk — სტატუტის მოქმედი ვერსია თავისი ყველა ცვლილებებით
* www2.marianopolis.edu // Canada and the Statute of Westminster 
* www.canadiana.org // Canada and the Statute of Westminster
* www.gov.ns.ca // Statute of Westminster, 1931 (text)
* www.foundingdocs.gov.au // Australia and the Statute of Westminster 

კატეგორია:ბრიტანეთის იმპერია
კატეგორია:ერთა თანამეგობრობა
Silmet

**Silmet** — იშვიათი ელემენტების გადამამუშავებელი საწარმო, რომელი მდებარეობს სილამიაეში, ესტონეთი. 

ის არის ამერიკული კომპანია Molycorp-ის შვილობილი კომპანია. Molycorp-მა 2011 წლის აპრილში 89 მილიონ ამერიკულ დოლარად შეიძინა კომპანიის 90%, ხოლო დანარჩენი 10% იმავე წლის ოქტომბერში. კომპანიის აღმასრულებელი დირექტორი არის დავიდ ო-ბროკი.

Silmet ამუშავებს სამ ქარხანას: მეტალურგიულ, იშვიათი მეტალების და იშვიათი მინერალების გადამამუშავებელ ქარხნებს. მისი ძირითადი პროდუქტებია: ნიობიუმი და ტანტალი. 2012 წელს კომპანიამ მიზნად დაისახა მსოფლიოში უმსხვილეს ნიობიუმის მწარმოებლად გახდომა.
მინი|მარცხნივ|Silmet-ის ქარხანა სილამიაეში.

## სქოლიო 
## რესურსები ინტერნეტში 
*ოფიციალური გვერდი 

კატეგორია:ესტონეთის კომპანიები